Specizam
<s>Specizam (engl. speciesism, od species: vrsta), nazor prema kojem se različite vrijednosti, prava ili posebni obziri pripisuju individuama samo na temelju pripadnosti njihovoj vrsti.</s><s>Termin katkad upotrebljavaju zagovornici životinjskih prava, koji tvrde da je specizam predrasuda slična rasizmu ili seksizmu u tome što je postupanje prema individuama pretkazano pripadnošću grupi i moralno irelevantnim fizičkim razlikama.</s><s>Oni tvrde da pripadnost vrsti nema nikakav moralni značaj.</s>

<s>Termin se ne upotrebljava dosljedno, već široko obuhvaća dvije ideje.</s><s>Obično označava »humani specizam« (humani supremacizam), isključenje svih nečovječjih životinja iz zaštita pridanih ljudima.</s><s>Može označavati i općenitiju ideju pripisivanja vrijednostî nekom biću samo na temelju pripadnosti određenoj vrsti, pa bi »humano-čimpanzinski specizam« obuhvaćao ljudska bića koja favoriziraju prava čimpanza nad pravima pasa zbog sličnosti ljudi i čimpanza.</s>

<s>Argumenti protiv specizma osporavaju se na raznim osnovama, uključujući poziciju nekih religija da su ljudska bića stvorena superiornima po statusu prema drugim životinjama i da su nagrađena »gospodstvom« nad njima, bilo kao vlasnici ili kao skrbnici.</s><s>Također se tvrdi da su fizičke razlike između ljudi i drugih vrsta zaista moralno relevantne i da nijekanje toga predstavlja upuštanje u antropomorfizam.</s><s>Takvi pobornici mogu eksplicitno prigrliti optužbu za specizam, tvrdeći da njome priznaju važnost svih ljudskih bića i da je lojalnost vrsti opravdana.</s>

<s>Historija</s>

<s>Historija interakcije čovjeka s drugim vrstama 
U historiji čovjeka svako je društvo smatralo životinjske oblike života različitima od ljudi i upotrebljavalo ih je na načine koje su ljudima bili korisni, uključujući mlijeko, jaja, meso, vunu, transport, snagu, čuvanje, zabavu itd.</s><s>Ovi proizvodi i aktivnosti bili su standardni za ponašanje čovjeka širom globusa tokom milenijâ, a neki ih sada pejorativno etiketiraju kao »specizam«.</s>

<s>Porijeklo termina</s>

<s>Termin specizam, i argument da je to jednostavno predrasuda, prvi se put pojavio 1970. u privatno tiskanom pamfletu koji je napisao britanski psiholog Richard D. Ryder.</s><s>Ryder je bio član grupe intelektualaca u Oxfordu, nascentnoj zajednici za životinjska prava sada poznatoj kao Oksfordska grupa.</s><s>Jedna od aktivnosti grupe bila je distribucija pamfleta o područjima interesa; pamflet pod naslovom Specizam (Speciesism) napisan je kao protest protiv eksperimentiranja na životinjama.</s>

<s>Izvori</s>

<s>Literatura</s>

<s>Cavalieri, Paola (2001).</s><s>The Animal Question : Why Nonhuman Animals Deserve Human Rights, Oxford University Press.</s><s>Lafollette, Hugh i Shanks, Niall (1996).</s><s>»The Origin of Speciesism«, Philosophy, 71 (275), January, str. 41–61 (link).</s><s>Ryder, Richard D. (2000) [1989].</s><s>Animal Revolution, Berg.</s><s>Ryder, Richard D. (2009) [1998].</s><s>»Speciesism« u: Marc Bekoff (ur.), Encyclopedia of Animal Rights and Animal Welfare.</s><s>Greenwood.</s><s>Waldau, Paul (2001).</s><s>The Specter of Speciesism: Buddhist and Christian Views of Animals, Oxford University Press.</s><s>Zamir, Tzachi (2009).</s><s>Ethics and the Beast: A Speciesist Argument for Animal Liberation.</s><s>Princeton University Press.</s>

<s>Prava životinja
Diskriminacija
Etika
Predrasude
Filozofija biologije</s>

